Varosha (în []; în sau "Kapalı Maraș") este un cartier din sudul orașului cipriot Famagusta, în prezent abandonat. Înainte de 1974 reprezenta zona turistică modernă a orașului. Locuitorii săi au fugit în timpul invaziei turcești a Ciprului în 1974, când orașul Famagusta a intrat sub control turc și a rămas abandonat de atunci. În prezent continuă să fie nelocuit; clădirile s-au degradat și, în unele cazuri, conținutul lor a fost jefuit de-a lungul anilor; unele străzi au fost acoperite cu vegetație, iar cartierul este în general descris ca un oraș fantomă. Intrarea este interzisă publicului.